CELEX: 32012D0041
Language: hr
Date: 2012-01-23 00:00:00
Title: 2012/41/EU: Odluka Vijeća od 23. siječnja 2012. o stajalištu koje Europska unija treba zauzeti u Zajedničkom odboru EGP-a o osnivanju zajedničke radne skupine za praćenje provedbe Poglavlja II.a Protokola 10 uz Sporazum o EGP-u o pojednostavljenju inspekcijskih nadzora i formalnosti pri prijevozu roba i o utvrđivanju njezinog poslovnika

11/Sv. 123
            
            
               HR
            
            
               Službeni list Europske unije
            
            
               227
            
         32012D0041
   
               L 024/1
            
            
               SLUŽBENI LIST EUROPSKE UNIJE
            
         ODLUKA VIJEĆA
   od 23. siječnja 2012.
   o stajalištu koje Europska unija treba zauzeti u Zajedničkom odboru EGP-a o osnivanju zajedničke radne skupine za praćenje provedbe Poglavlja II.a Protokola 10 uz Sporazum o EGP-u o pojednostavljenju inspekcijskih nadzora i formalnosti pri prijevozu roba i o utvrđivanju njezinog poslovnika
   (2012/41/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 114., članak 207. stavak 2. i članak 218. stavak 9.,
   uzimajući u obzir Uredbu Vijeća (EZ) br. 2894/94 od 28. studenoga 1994. o postupcima za provedbu Sporazuma o Europskom gospodarskom prostoru (1), a posebno njezin članak 1. stavak 3.,
   uzimajući u obzir prijedlog Europske komisije,
   budući da:
   
               (1)
            
            
               Protokol 10 Sporazuma izmijenjen je Odlukom Zajedničkog odbora EGP-a br. 76/2009 od 30. lipnja 2009. (2), s ciljem umetanja novog Poglavlja II.a o sigurnosnim carinskim mjerama.
            
         
               (2)
            
            
               Člankom 9. b Protokola 10 predviđa se da se pri dvostranoj trgovini između ugovornih stranaka ukine primjena sigurnosnih carinskih mjera, pod uvjetom da je na njihovim državnim područjima razina carinske sigurnosti istovjetna.
            
         
               (3)
            
            
               Člankom 9. f Protokola 10 također se predviđa da Zajednički odbor EGP-a utvrdi pravila kojima se ugovornim strankama omogućuje da osiguraju praćenje provedbe Poglavlja II.a navedenog Protokola i provjere poštuju li se odredbe Poglavlja II.a i prilozi I. i II. navedenom Protokolu,
            
         DONIJELO JE OVU ODLUKU:
   Članak 1.
   Stajalište koje Europska unija treba zauzeti u Zajedničkom odboru EGP-a o osnivanju zajedničke radne skupine za praćenje provedbe Poglavlja II.a Protokola 10 Sporazuma o EGP-u o pojednostavljenju inspekcijskih nadzora i formalnosti pri prijevozu robe i o utvrđivanju njezinog poslovnika temelji se na nacrtu Odluke Zajedničkog odbora EGP-a, koji je priložen ovoj Odluci.
   Članak 2.
   Ova Odluka stupa na snagu na dan donošenja.
   
      Sastavljeno u Bruxellesu 23. siječnja 2012.
      
         
            Za vijeće
         
         
            Predsjednica
         
         M. GJERSKOV
      
   
   
      (1)  SL L 305, 30.11.1994., str. 6.
   
      (2)  SL L 232, 3.9.2009., str. 40.
   NACRT
   ODLUKA br. …/2011 ZAJEDNIČKOG ODBORA EGP-a
   od …
   o osnivanju zajedničke radne skupine za praćenje provedbe Poglavlja II. a Protokola 10 uz Sporazum o EGP-u o pojednostavljenju inspekcijskih nadzora i formalnosti pri prijevozu robe te o utvrđivanju njezinog poslovnika
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru (dalje u tekstu ‚Sporazum o EGP-u’), a posebno njegov članak 92. i članak 94. stavak 3. te članak 9. f stavak 1. Protokola 10 Sporazuma o EGP-u,
   budući da:
   
               (1)
            
            
               Protokol 10 uz Sporazum o EGP-u izmijenjen je Odlukom Zajedničkog odbora EGP-a br. 76/2009 od 30. lipnja 2009. (1), s ciljem umetanja novog Poglavlja II. a o sigurnosnim carinskim mjerama.
            
         
               (2)
            
            
               Člankom 9. b Protokola 10 predviđa se da se pri dvostranoj trgovini između ugovornih stranaka ukine primjena sigurnosnih carinskih mjera, pod uvjetom da je na njihovim državnim područjima razina carinske sigurnosti istovjetna.
            
         
               (3)
            
            
               Člankom 9. f Protokola 10 također se predviđa da Zajednički odbor EGP-a utvrdi pravila kojima se ugovornim strankama omogućuje da osiguraju praćenje provedbe Poglavlja II. a navedenog Protokola i provjere poštuju li se odredbe Poglavlja II. a i prilozi I. i II. navedenom Protokolu,
            
         DONIO JE OVU ODLUKU:
   Članak 1.
   1.   Ovime se osniva zajednička radna skupina za sigurnosne carinske mjere (dalje u tekstu ‚radna skupina’) da bi se osiguralo praćenje provedbe sigurnosnih carinskih odredaba Poglavlja II. a Protokola 10 uz Sporazum o EGP-u i provjerilo poštuju li se odredbe Poglavlja II. a te prilozi I. i II. navedenom Protokolu.
   2.   Radna skupina djeluje u skladu s poslovnikom utvrđenim u Prilogu ovoj Odluci.
   3.   Radna skupina izvješćuje Zajednički pododbor I. o slobodnom kretanju roba, kako je navedeno u članku 15. stavku 1. točki (a) poslovnika Zajedničkog odbora EGP-a (2).
   Članak 2.
   Ova Odluka stupa na snagu …, pod uvjetom da su svi pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (3).
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu ….
      
         
            Za Zajednički odbor EGP-a
         
         
            Predsjednik
         
         
            Tajnici Zajedničkog odbora EGP-a
         
      
   
   
      (1)  SL L 232, 3.9.2009., str. 40.
   
      (2)  Odluka Zajedničkog odbora EGP-a br. 1/94 od 8. veljače 1994. kojom se donosi poslovnik Zajedničkog odbora EGP-a (SL L 85, 30.3.1994., str. 60.
   
      (3)  Ustavni zahtjevi nisu navedeni.
   PRILOG
   Odluci br. …/2011 Zajedničkog odbora EGP-a
   
      POSLOVNIK ZAJEDNIČKE RADNE SKUPINE ZA SIGURNOSNE CARINSKE MJERE
   
   Članak 1.
   Sastav
   Radna skupina se sastoji od predstavnika Europske unije, predstavnika država EFTA-e i predstavnica država članica Europske unije.
   Članak 2.
   Zadaci
   1.   Radna skupina ocjenjuje istovjetnost sigurnosnih carinskih mjera utvrđenih u zakonodavstvu ugovornih stranaka. Radna skupina posebno prati provedbu zakonodavstva u vezi s podacima o robi prije dostave i prije otpreme, carinskim provjerama i upravljanjem rizikom u odnosu na sigurnost te zakonodavstva u vezi s ovlaštenim gospodarskim subjektima. Također razmjenjuje podatke o izmjeni predmetnog zakonodavstva.
   2.   Radna skupina raspravlja o potrebnim tehničkim izmjenama Poglavlja II.a Protokola 10.
   3.   Na zahtjev jedne od ugovornih stranaka, radna skupina organizira sastanak skupine stručnjaka za raspravu o određenom pitanju. Radna skupina također ispituje upravne postupke ugovornih stranaka. Kako bi obavila takvo ispitivanje, radna skupina se može dogovoriti o organiziranju terenskih obilazaka.
   4.   Na zahtjev jedne od ugovornih stranaka, radna skupina razmatra svako pitanje koje smatra relevantnim za provedbu sigurnosnih carinskih mjera, utvrđenih u poglavlju II.a Protokola 10.
   Članak 3.
   Predsjedanje
   Sastancima radne skupine svakih 6 mjeseci naizmjence predsjeda predstavnik Europske unije i predstavnik jedne od država EFTA-e, na koje se primjenjuje Poglavlje II.a Protokola 10.
   Članak 4.
   Sastanci
   1.   Radna skupina redovito se sastaje i to najmanje jednom godišnje.
   2.   Sastanci se održavaju u Bruxellesu ili u bilo kojem drugom mjestu, o čemu odlučuje predsjednik radne skupine.
   3.   Predsjednik saziva sastanke radne skupine. Pozivi na sastanak šalju se sudionicima iz članka 1. najmanje 10 radnih dana prije sastanka. U hitnim slučajevima pozivi se mogu poslati i u kraćem roku.
   4.   Radni jezik radne skupine je engleski jezik.
   5.   Sastanci nisu javni osim ako nije dogovoreno drukčije.
   Članak 5.
   Dnevni red
   1.   Predsjednik utvrđuje privremeni dnevni red za svaki sastanak. Privremeni dnevni red se šalje sudionicima iz članka 1. barem 10 radnih dana prije sastanka.
   2.   Ugovorne stranke mogu u pisanom obliku od predsjednika zatražiti uvrštenje stavke u dnevni red ili mogu to učiniti prije usvajanja dnevnog reda na dan sastanka.
   Članak 6.
   Zapisnik
   1.   Zapisnik za svaki sastanak radne skupine sastavlja se na odgovornost predsjednika. U zapisniku se za svaku stavku dnevnog reda navode preporuke i/ili zaključci radne skupine.
   2.   Ugovorne stranke međusobno razmjenjuju nacrt zapisnika te ga utvrđuju u roku od 20 radnih dana nakon sastanka.
   Članak 7.
   Troškovi
   Predstavnici ugovornih stranaka i stručnjaci carinskih uprava država članica Europske unije snose sve troškove sudjelovanja na sastancima radne skupine.